หุ้นไทยภาคเช้าปิดลบ16.93จุด
เช้าวันนี้ดัชนีหุ้นไทยปิดที่ระดับ 1,191.62 จุด ลดลง 16.93 จุด หรือ 1.40% มีมูลค่าการซื้อขาย 13,820.47 ล้านบาท
23 ก.ค. 2555

เช้าวันนี้ดัชนีหุ้นไทยปิดที่ระดับ 1,191.62 จุด ลดลง 16.93 จุด หรือ 1.40% มีมูลค่าการซื้อขาย 13,820.47 ล้านบาท




ดัชนีหุ้นไทยเช้าวันนี้(23 ก.ค.) ปรับตัวเพิ่มลดลงแรงต่อเนื่องจากสัปดาห์ก่อน เนื่องจากนักลงทุนกลับมาวิตกกังวลปัญหาหนี้ยุโรปอีกครั้ง หลังจากที่มีกระแสข่าวว่าสเปนอาจจะประสบกับวิกฤติทางการเงิน ขณะที่การเพิ่มทุนของบริษัท ปตท. สำรวจและผลิตปิโตรเลียม(PTTEP)เป็นอีกหนึ่งปัจจัยที่ถ่วงตลาด ส่งผลให้ดัชนีเช้าวันนี้ปิดตลาดที่ระดับ 1,191.62 จุด ลดลง 16.93 จุด หรือ 1.40% มูลค่าการซื้อขาย 13,820.47 ล้านบาท 
5 อันดับหุ้นที่มีมูลค่าการซื้อขายสูงสุด1. CPF ปิดที่ 33.25 บาท ลดลง 1.75 บาท หรือ 5% มูลค่าการซื้อขาย 1,394.66 ล้านบาท2. PTTGC ปิดที่ 59 บาท ลดลง 1.75 บาท หรือ 2.88% มูลค่าการซื้อขาย 843.34 ล้านบาท3. PTTEP ปิดที่ 157.50 บาท ลดลง 8 บาท หรือ 4.83% มูลค่าการซื้อขาย 839.42 ล้านบาท4. PTT ปิดที่ 329 บาท ลดลง 11 บาท หรือ 3.24% มูลค่าการซื้อขาย 744.77 ล้านบาท5. DTAC ปิดที่ 79.25 บาท เพิ่มขึ้น 0.75 บาท หรือ 0.96% มูลค่าการซื้อขาย 592.24 ล้านบาท
บริษัทหลักทรัพย์(บล.)ฟิลลิป(ประเทศไทย) ระบุว่า ดัชนีหุ้นไทยวันนี้ปรับตัวลดลงต่อเนื่องจากสัปดาห์ก่อน ท่ามกลางแรงกดดันจากความกังวลเรื่องวิกฤติหนี้ยุโรป โดยเฉพาะอย่างยิ่งหลังจากที่แคว้นบาเลนเซียของสเปนได้ขอความช่วยเหลือทางการเงินจากรัฐบาลกลางสเปนทำให้เกิดความวิตกครั้งใหม่เกี่ยวกับฐานะการเงินของสเปน จนทำให้อัตราผลตอบแทนพันธบัตรอายุ 10 ปีของสเปนพุ่งขึ้นแตะ 7.317 % ซึ่งถือเป็นจุดสูงสุดนับตั้งแต่เริ่มมีการใช้เงินสกุลยูโร ขณะที่ข่าวการเพิ่มทุนของ PTTEP ฉุดราคาหุ้นให้ปรับตัวลดลงและมีผลกดดันดัชนี โดยหากตลาดหลุดระดับ 1,200 จุด จะมีแนวรับ ถัดไปที่ 1,192 จุด สำหรับกลยุทธ์การลงทุนระยะสั้น เน้นหุ้นที่คาดว่าผลประกอบการจะออกมาดี หรือมีปันผลระหว่างกาลสูงรองรับ